Πελαγία Παπαμιχαήλ

Η Πελαγία (Πέλη) Παπαμιχαήλ (γεν. στις 29 Απριλίου 1986) είναι Ελληνίδα διεθνής αθλήτρια καλαθοσφαίρισης. Έχει ύψος 1,90 και παίζει στις θέσεις  φόργουορντ/σέντερ. Ανήκει στον Α.Σ. Νίκη Λευκάδας.

Βιογραφικά στοιχεία

Η Πέλη Παπαμιχαήλ γεννήθηκε στις 29 Απριλίου 1986 στη Θεσσαλονίκη. Έχει αγωνιστεί στις ομάδες Α.Ο.Ν. Αργυρούπολης, Εσπερίδες Καλλιθέας, Μ.Α.Σ. Καστοριά και Πανιώνιο, στον οποίο αγωνίστηκε ως το 2009. Τη σεζόν 2009-10 αποφάσισε να δοκιμάσει την τύχη της στην Ευρώπη αλλά η χρονιά της ήταν περιπετειώδης. Αρχικά πήγε στην Cadi La Seu, ομάδα που εδρεύει στην πόλη Λα Σέου της Ανδόρας αλλά παίζει στο ισπανικό πρωτάθλημα, συνέχισε στην κροατική Γκόσπικ, με την οποία έπαιξε και στην Ευρωλίγκα γυναικών και τέλειωσε τη σεζόν στη γαλλική Λιμόζ, όπου υπήρξε συμπαίκτρια με την Κατερίνα Σπαθάρου. Για το 2010-11 υπέγραψε στην γαλλική Καλέ.

Διεθνής

Τον Ιούλιο του 2001, σε ηλικία 15 ετών κλήθηκε στην εθνική κορασίδων, με την οποία πήρε μέρος σε διεθνές τουρνουά στην Ιταλία και στη συνέχεια στο Πανευρωπαϊκό Πρωτάθλημα Κορασίδων στο ΒΕΛΙΚΟ ΤΑΡΝΟΒΟ, στο οποίο αγωνίστηκε σε 7 ματς και πέτυχε 30 π. 

Τον Ιούνιο του 2005 κλήθηκε στην Εθνική Νέων Γυναικών (Κ20), με την οποία έπαιξε σε διεθνές τουρνουά στη Σιάτιστα και τον Ιούλιο στο Πανευρωπαϊκό Πρωτάθλημα Νέων Γυναικών στο ΜΠΡΝΟ, στο οποίο αγωνίστηκε σε 8 ματς και πέτυχε 60 π. Τον Αύγουστο του ίδιου έτους κλήθηκε και έπαιξε για πρώτη φορά στην Εθνική Γυναικών, σε δυο φιλικά ματς με τη Βραζιλία και την Κίνα. 

Τον Ιούλιο του 2006 συμμετείχε ξανά με την Εθνική στο Πανευρωπαϊκό Πρωτάθλημα Νέων Γυναικών στο ΣΟΠΡΟΝ, όπου έπαιξε σε 8 ματς και πέτυχε 80 π. Στη συνέχεια εντάχθηκε στην Εθνική Γυναικών, με την οποία έλαβε μέρος σε τουρνουά προετοιμασίας και στους αγώνες της προκριματικής φάσης του Παγκοσμίου Πρωταθλήματος. Έκτοτε αποτελεί στέλεχος της Εθνικής ομάδας, με την οποία έχει πάρει μέρος σε δύο Πανευρωπαϊκά πρωταθλήματα: 2007 στο ΚΙΕΤΙ και 2009 στη Λετονία και στους Μεσογειακούς Αγώνες 2009 στην Πεσκάρα.

Το 2010 κλήθηκε από τον ομοσπονδιακό προπονητή Κώστα Μίσσα στην Εθνική Γυναικών, με την οποία αγωνίστηκε το Σεπτέμβριο στο Παγκόσμιο Πρωτάθλημα Καλαθοσφαίρισης Γυναικών 2010, στην Τσεχία.

Καριέρα

Σύλλογοι
ως 2004:  Α.Ο.Ν. Αργυρούπολης
2004-07:  Εσπερίδες Καλλιθέας
2007-08:  Μ.Α.Σ. Καστοριά
2008-09:  Πανιώνιος N. Σμύρνης
2009-10:  Κάντι Λα Σέου 
2009-10:  Γκόσπικ
2009-10:  Λιμόζ
2010-11:  Καλέ
2011-12:  Πανιώνιος N. Σμύρνης
2012-13:  Βιρτούς Ειρήνη Ραγκούζας
2013-14:  Αθηναϊκός Βύρωνα
2014-15:  Α.Ε. Σουρμένων-Ελληνικού
2015-17:  Ολυμπιακός Σ.Φ.Π.
2017-18:  Φάρος Κερατσινίου
2018-19:  Α.Σ. Νίκη Λευκάδας
Εθνικές Ομάδες
Κορασίδων (2001): 15 αγώνες - 54 π.
Νέων Γυναικών Κ20 (2005-2006): 21 αγ. - 190 π.
Γυναικών (2005-2010):

Τίτλοι

Πρωτάθλημα Ελλάδος: 2006, 2014, 2015, 2016, 2017. 
Κύπελλο Ελλάδος: 2006, 2007, 2014, 2015, 2016, 2017.

Εξωτερικοί σύνδεσμοι 
 
Προφίλ.
Η Παπαμιχαήλ στο Καλέ.
Κρατούν ψηλά τη σημαία της Ελλάδας.

Ελληνίδες αθλήτριες της καλαθοσφαίρισης
Καλαθοσφαιρίστριες Εθνικής Ελλάδας
Καλαθοσφαιρίστριες της εθνικής Ελλάδος νέων γυναικών
Καλαθοσφαιρίστριες της εθνικής Ελλάδος κορασίδων
Καλαθοσφαιρίστριες Ολυμπιακού Πειραιώς
Καλαθοσφαιρίστριες Α.Ε. Εσπερίδων Καλλιθέας
Καλαθοσφαιρίστριες Πανιωνίου
Καλαθοσφαιρίστριες Αθηναϊκού
Καλαθοσφαιρίστριες ΜΑΣ Καστοριά
Καλαθοσφαιρίστριες Σουρμένων-Ελληνικού
Καλαθοσφαιρίστριες Φάρου Κερατσινίου
Καλαθοσφαιρίστριες Νίκης Λευκάδας
Καλαθοσφαιριστές κροατικών συλλόγων
Καλαθοσφαιριστές γαλλικών συλλόγων
Πάουερ φόργουορντ
Σέντερ